चीन के 6 क्रिकेट खिलाड़ी लंदन में लेंगे प्रशिक्षण  
चीन की राष्ट्रीय क्रिकेट टीम के छह खिलाड़ी लंदन में 20 सप्ताह के लिए क्रिकेट की बारीकियां सीखेंगे। यह जानकारी कैपिटल किड्स क्रिकेट (सीकेसी) के एक अधिकारी ने दी।
चीन की राष्ट्रीय क्रिकेट टीम के छह खिलाड़ी लंदन में 20 सप्ताह के लिए क्रिकेट की बारीकियां सीखेंगे। यह जानकारी कैपिटल किड्स क्रिकेट (सीकेसी) के एक अधिकारी ने दी।
 
सीकेसी विकास प्राधिकरण के मुख्य कोच, शाहीदुल आलम रतन ने कहा कि चीन के यह खिलाड़ी यहां प्रशिक्षण लेने के लिए कई मुकाबले खेलेंगे। साथ ही सीकेसी के कोचों के साथ मिलकर कई स्कूल क्रिकेट कार्यक्रमों में भी हिस्सा लेंगे।
 
समाचार एजेंसी सिन्हुआ की रिपोर्ट के अनुसार, यह दूसरी बार होगा जब चीन के खिलाड़ी सीकेसी और किड्स क्रिकेट वर्ल्ड (केसीडब्ल्यू) की सहायता से प्रशिक्षण लेंगे। पिछले साल भी छह खिलाड़ियों ने 10 सप्ताह के लिए यहां प्रशिक्षण लिया था।
 
इस सभी खिलाड़ियों के खर्चे का वहन केसीडब्ल्यू और सीकेसी करेगा।
 
रतन ने कहा, "चीन निकट भविष्य में अपनी अंतरराष्ट्रीय क्रिकेट टीम तैयार करना चाहता है। वह इंग्लैंड से काफी कुछ सीख सकता है। इससे चीनी खिलाड़ियों को इस खेल के तौर-तरीकों का पता चलेगा।"